פרי קינג

פרי פיירסטון קינג (באנגלית: Perry Firestone King; נולד ב-30 באפריל 1948) הוא שחקן קולנוע וטלוויזיה אמריקאי.

 ביוגרפיה 
קינג נולד באליאנס, אוהיו. אביו היה רופא. סבו מצד אמו היה מקסוול פרקינס, עורך ידוע של בית ההוצאה לאור "צ'ארלס סקריבנר ובניו". דרך פרקינס, קינג הוא הנין של הסנאטור האמריקני ויליאם אברטס והנכד של רוג'ר שרמן, אחד החותמים על הכרזת עצמאות האמריקאית.Perry King Official website biography  קינג קיבל תואר בדרמה מאוניברסיטת ייל, ותואר מבית הספר ג'וליארד.

 קריירה 
קינג ערך את הופעת הבכורה שלו בקולנוע, בגיל 23 בסרט "Slaughterhouse-Five" מ-1972. בשנת 1975, הוא גילם את האמונד מקסוול בסרט הבלאקספלויטיישן "מנדיגו".

מאז שנות ה-70 הוא הופיע בעשרות סרטים עלילתיים, סדרות טלוויזיה וסרטי טלוויזיה. הוא נבחן לתפקיד האן סולו ("מלחמת הכוכבים"), אבל את התפקיד קיבל בסופו של דבר האריסון פורד. עם זאת, הוא גילם את הדמות בתוכניות הרדיו של מלחמת הכוכבים ובשני המשכיו.

בשנת 1984, קינג היה מועמד לפרס גלובוס הזהב על תפקידו בסרט הטלוויזיה "The Hasty Heart". באותה שנה, הוא לוהק לתפקיד של קודי אלן בסדרה "Riptide" .

ב-1993 שיחק בסדרה "משפחת טורקלסון"  בתפקיד בריאן מורגן, עם בריטני מרפי.

ב-1993 שיחק בעיבוד הטלוויזיה לרומן "זר במראה", שביים סידני שלדון. בשנת 1995, הוא גילם את התפקיד של היילי ארמסטרונג בסדרה "מלרוז פלייס". הוא הופיע גם בתור ריצ'רד ויליאמס בסדרת הטלוויזיה "Titans" של NBC עם יסמין בלית' בשנת 2000 וכנשיא ארצות הברית במותחן "היום שאחרי מחר" משנת 2004.

קינג הופיע בתפקידי אורח בסדרות טלוויזיה רבות בהן, "ספין סיטי", "ויל וגרייס", "איב" ו"פשע מן העבר".

 חיים אישיים 
קינג היה נשוי וגרוש פעמיים. לקינג יש שתי בנות ונכדה אחת.

הוא רוכב אופנוע נלהב. בדצמבר 2008, איגוד רוכבי האופנועים האמריקאי (AMA) מינה את קינג למועצת המנהלים שלו.Actor Perry King Appointed To Replace Dal Smilie On AMA Board Of Directors. Road Racing World. December 1, 2008

קישורים חיצוניים



הערות שוליים

קטגוריה:בוגרי בית הספר לדרמה של אוניברסיטת ייל
קטגוריה:בוגרי בית הספר ג'וליארד
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1948